หุ้น24ก.พ.ปิดร่วง13.69 จุด
ตลาดหุ้นไทยวันที่ 24 ก.พ. ปิดที่ 977.22 จุด ลดลง 13.69 จุดมูลค่าซื้อขาย 32,803.17 ล้านบาท หลังนักลงทุนผวาเงินเฟ้อ&nbsp;
24 ก.พ. 2554

ตลาดหุ้นไทยวันที่ 24 ก.พ. ปิดที่ 977.22 จุด ลดลง 13.69 จุดมูลค่าซื้อขาย 32,803.17 ล้านบาท หลังนักลงทุนผวาเงินเฟ้อ 
ดัชนีหุ้นไทยวันที่ 24 ก.พ.ปิดที่ 977.22 จุด ลดลง 13.69 จุดหรือลดลง1.38% ด้วยมูลค่าการซื้อขาย 32,803.17 ล้านบาท ดัชนีเคลื่อนไหวระหว่าง 977.08 จุด-997.28 จุด การลดลงของตลาดวันนี้เกิดจากความกังวลเรื่องภาวะเงินเฟ้อเมื่อ ราคาน้ำมันดิบ ไนเม็กซ์พุ่งกระฉูดจนมาแตะ 100 เหรียญสหรัฐต่อบาร์เรล แม้ว่าหุ้นพลังงานจะเป็นสัดส่วนสูงในตลาดและรับผลดีจากราคาน้ำมันขึ้นแต่ไม่สามารถดึงตลาดให้ขึ้นตามได้เพราะความกังวลว่าเงินเฟ้อจะทำให้ต้นทุนการดำเนินธุรกิจของบริษัทจดทะเบียนเพิ่มขึ้นและส่งผลลบต่อประมาณการกำไร
มูลค่าซื้อขาย 5 อันดับแรก  
บริษัทไออาร์พีซี(IRPC)  ปิดที่  5.50บาท  -0.10บาท (-1.79%)  
บริษัทปตท.(PTT ) 340.00บาท  +1.00บาท (+0.29%)  
บริษัทปตท.สำรวจและผลิตปิโตรเลียม(PTTEP)  2ปิดที่  184.00บาท  +4.00บาท (+2.22%) 
บริษัทปตท.เคมิคอล(PTTCH)  145.50  บาท-4.50บาท (-3.00%)
บริษัทไทยออยล์(TOP)  ปิดที่  72.25บาท  -2.25บาท (-3.02%)
นักวิเคราะห์บล.เอเชีย พลัส แนะให้ปรับพอร์ตขายเอาเงินสดและเหลือหุ้นในมือ 30% โดยให้ทยอยสะสมหุ้นที่มี สัดส่วนราคาต่อกำไร ต่ำราว 10-11 เท่าคือบริษัทไทยยูเนี่ยนโฟร์เซ่นโปรดักส์ (TUF)บริษัทบางจากปิโตรเลียม( BCP)บริษัทอาร์ซีแอล(, RCL)บริษัทโทเทิ่ลแอ็คเซสคอมมูนิเคชั่น(DTAC)บริษัทผลิตไฟฟ้าราชบุรีโฮลดิ้ง( RATCH) หรือหุ้นปันผลสูง แต่มี สัดส่วนราคาต่อกำไร ต่ำกว่า 10 เท่าคือบริษัทฐิติกร (TK)บริษัทเจริญโภคภัณฑ์อาหาร(CPF)บริษัททุนธนชาต(TCAP)และธนาคารเกียรตินาคิน(KK)